สวัสดีค่ะ รบกวนสอบถามค่ะ มีอาการแสบร้อนในคอ(คล้ายๆทานรสเผ็ดแล้วสำลัก แต่รสเผ็ดยังติดในคอ) จุกแน่นบริเวณลิ้นปี่ (ถ้าเอามือกดจะเจ็บนิดๆ ค่ะ) ขอบค่ะ
 Puyaอาการแสบร้อนในคอ อาจเกิดได้จาก1. กรดไหลย้อน (GERD) ซึ่งเกิดจากกล้ามเนื้อหูรุดของหลอดอาหารทำงานได้ไม่เต็มที่ทำให้มีกรดจากกระเพาะอาหารไหลย้อนขึ้นมาในหลอดอาหาร บางคนถึงคอหอยได้ จึงรู้สึกปวดแสบเล็กน้อย บางคนเจ็บหน้าอก มักเกิดหลังทานข้าวอิ่มๆและนอน นั่ง นอนราบ การรักษาต้องทานยาลดกรด ยาเคลือบกระเพาะ ไม่เครียด ไม่ทานอาหารเร็วๆ หรือที่ย่อยยาก เคี้ยวให้ละเอียด อาหารรสไม่จัด ไม่ทานจนอิ่มแน่นเกินไป ทานอาหารให้เป็นเวลา2.โรคกระเพาะอาหารเป็นแผล บางคนมีอาการปวดตรงใต้ลิ้นปี จนไปถึงคอได้ เกิดจากมีกรดมากเกินไป มีแผลในกระเพาะอาหาร เกิดจากเชื้อแบคทีเรีย ชื่อ H. Pyroli การวินิจฉัยให้แน่ชัดต้องส่องกล้องเข้าไปดูในกระเพาะอาหาร และนำเชื้อขึ้นมาทดสอบกับแผ่น test ว่ามีเชื้อ H pyroli อยู่หรือไม่ ถ้ามีผล บวก ต้องทานยาลดกรด ยาเคลือบกระเพาะ เหมือน GERD แต่ต้องเพิ่มยาต้านจุลชีพแบคทีเรีย เพื่อทำลายเชื้อตัวนี้ด้วย3.อาการแสบร้อนในคอ อาจมีสาเหตุจาก โรคหัวใจขาดเลือด ก็ได้ ซึ่งพบได้ไม่บ่อย ผู้ป่วยอาจไม่ได้มาด้วยเรื่องอาการเจ็บหน้าอก เหมือนโรคหัวใจขาดเลือดทั่วไป การรักษาต้องตรวจ Enzyme เฉพาะหัวใจ หรือ ฉีดสีหาเส้นเลือดที่อุดตันของหัวใจคำแนะนำควรไปพบแพทย์เพื่อให้การวินิจฉัยและรักษาให้ถูกต้องครับ